અધીકાર શબ્દના ઘણા અર્થ થાય છેઃ સત્તા, હકુમત, હક, કાબુ, નીયમન, અંકુશ, પાત્રતા, લાયકાત અને બીજા કેટલાક અર્થો. અહીં અર્થ છે સત્તા, હકુમત, હક, કાબુ, નીયમન, અંકુશ એટલે કે કંટ્રોલ. એટલે કે આપણો કાબુ, આપણો અંકુશ માત્ર કર્મ, સેવા, કર્તવ્ય – કરવા યોગ્ય કામ – પર જ છે. અહીં કહ્યું છે कर्मण्येव એટલે કે માત્ર કર્મ પર જ. એકલું કર્મણે એમ નથી કહ્યું. અહીં જે ભાર દેવામાં આવ્યો છે તેના પ્રત્યે હું ધ્યાન દોરવા માગું છું. વળી કહ્યું છે मा फलेषु कदाचन ફળ પર કદી નહીં, કર્મના પરીણામ પર કદી નહીં. અહીં માત્ર मा फलेषु એટલું જ નથી કહ્યું, એમાં कदाचन શબ્દ સાથે મુક્યો છે.